ครีม-พีช กอดคอพ่ายตบจีน ร่วง 8 คนขนไก่ที่สวิส
สองสาวนักตบลูกขนไก่ชาวไทยอย่าง น้องครีม บุศนันท์ อึ๊งบำรุงพันธ์ มือ 17 ของโลก และ น้องพีช พรทิพย์ บูรณะประเสริฐสุข มือ 21 ของโลก ไปไม่ถึงฝั่งฝันร่วงตกรอบ ควอเตอร์ไฟนอล รายการสวิสโอเพ่นหลังพ่ายต่อของแข็งนักตบชาวจีนอย่างหมดรูป,สำนักข่าวต่างประเทศรายงานวันที่ 18 มี.ค. ว่า การแข่งขันแบดมินตันระดับ กรังด์ปรีซ์ โกล์ รายการ สวิส โอเพ่น 2016 ที่กรุงบาเซิล ประเทศสวิตเซอร์แลนด์ เป็นการแข่งขันในรอบควอเตอร์ไฟนอล ของประเภทชายและหญิง โดยยังเหลือนักกีฬาชาวไทยลงทำการแข่งขันหลายรายการ,แมตช์ไฮไลต์ประจำวันอยู่ที่ประเภทหญิงเดี่ยวรอบ 8 คนสุดท้ายถึงแม้ว่า น้องเมย์ รัชนก อินทนนท์ มือ 1 ของไทยจะร่วงตกรอบไปแล้วแต่ยังเหลือ น้องครีม บุศนันท์ อึ๊งบำรุงพันธ์ มือ 17 ของโลก และมือ 8 ของรายการ กับ น้องพีช พรทิพย์ บูรณะประเสริฐสุข มือ 21 ของโลกชาวไทยลงทำการแข่งขันอยู่,แต่ผลปรากฏว่าสองสาวนักตบชาวไทยไม่สามารถต้านทานความแข็งแกร่งของสาวจากแดนมังกรได้ โดย น้องครีม พลาดท่าพ่ายต่อ หวัง ยี่ฮาน มือ 7 ของโลกและมือ 3 ของรายการชาวจีน ไปแบบขาดลอย 2 เกมรวด 13-21 และ 10-21 เช่นเดียวกับ น้องพีช ที่พ่ายต่อ ซุน หยู มือ 12 ของโลกและ 5 ของรายการชาวจีนเช่นเดียวกัน 0-2 เกม 13-21 และ 15-21 กอดคอร่วงตกรอบกันไปอย่างน่าเสียดาย,อย่างไรก็ตามในประเภทหญิงคู่ จงกลพรรณ กิตติธรากุล คู่กับ รวินดา ประจงใจ คู่มือ 20 ของโลกและ 8 ของรายการชาวไทย ยังโชว์ฟอร์มได้อย่างร้อนแรงใช้เวลา 43 นาทีหักด่าน เค เหว่ย วูน กับ วิเวียน คาห์ มูน หู คู่มือ 4 ของรายการชาวมาเลเซีย ไปแบบขาดลอย 2-0 เกม 21-16 และ 21-16 ผ่านเข้าสู่รอบตัดเชือกไปพบกับ ซิซุกะ มัตสุโอะ กับ มามิ นาอิโตะ คู่มือ 5 ของรายการจากญี่ปุ่นต่อไป,เช่นเดียวกับคู่ผสม บดินทร์ อิสระ คู่กับ สาวิตรี อมิตรพ่าย มือ 20 ของโลกชาวไทยเป็นฝ่ายไล่ทุบ แมทธิว น็อตติงแฮม กับ อีมิลี เวสต์วูด คู่จากอังกฤษ ขาดลอย 2-0 เกม 21-15 และ 21-13 ตีตั๋วเข้ารอบตัดเชือกได้เช่นเดียวกัน,ส่วนผลการแข่งขันของนักกีฬาไทยคู่ที่เหลือมีดังนี้,ประเภทชายคู่รอบควอเตอร์ไฟนอล,- บดินทร์ อิสระ คู่กับ นิพิฐพนธ์ พวงพั่วเพชร (ไทย) แพ้ มาติอัส คริสเตียนเซน คู่กับ เดวิด เดาการ์ด (เดนมาร์ก) 0-2 เกม 9-21,19-21,ประเภทคู่ผสมรอบควอเตอร์ไฟนอล,- เดชาพล พัววรานุเคราะห์ คู่กับ ทรัพย์สิรี แต้รัตนชัย (ไทย) แพ้ หวัง ยิลยู่ คู่กับ เฉิน ชิงเฉิน (สวิตเซอร์แลนด์) 1-2 เกม 21-19,11-21,15-21, 
สองสาวนักตบลูกขนไก่ชาวไทยอย่าง น้องครีม บุศนันท์ อึ๊งบำรุงพันธ์ มือ 17 ของโลก และ น้องพีช พรทิพย์ บูรณะประเสริฐสุข มือ 21 ของโลก ไปไม่ถึงฝั่งฝันร่วงตกรอบ ควอเตอร์ไฟนอล รายการสวิสโอเพ่นหลังพ่ายต่อนักตบชาวจีนอย่างหมดรูป
สวิส โอเพ่น 2016,แบดมินตันระดับ กรังด์ปรีซ์ โกล์,บุศนันท์ อึ๊งบำรุงพันธ์,พรทิพย์ บูรณะประเสริฐสุข,จงกลพรรณ กิตติธรากุล,รวินดา ประจงใจ,บดินทร์ อิสระ,สาวิตรี อมิตรพ่าย,ข่าวกีฬา,ข่าว,ผลแบดมินตัน,ไทยรัฐออนไลน์